પાસ કન્વીનર હાર્દિક પટેલે પોલીસ સુરક્ષા લેવાનો ઈનકાર કર્યો છે. મળતી માહિતી મુજબ સરકાર દ્વારા હાર્દિકને જીવનું જોખમ હોવાંથી તેને સલામતી આપવા માટે પોલીસની એક ટીમ હાર્દિકનાં ઘરે મોકલવામાં આવી હતી અને 24 કલાક હાર્દિકની સાથે એક પોલીસ જવાન રહે તેવી પોલીસ સલામતી આપવા માંગતી હતી. પરંતુ હાર્દિક પટેલે સલામતી લેવાની ના પાડી હતી. ત્યાર બાદ હાર્દિક પટેલે આક્ષેપ કરતા કહ્યું કે, મારી જાસુસી કરવા માટે સરકાર પોલીસને મારી સાથે મોકલવા માંગે છે.